  Виталий Пронин Алнашысь искусствоосъя центрын ортчиз туспуктэмъёсын «Тӧр шорын - удмурт дэрем» адӟытон-вожвылъяськон. Отчы пыриськизы ёросысь 24 туспуктӥсьёс. Алнашысь Е. Салтыковалэн туспуктэмъёсыз удмурт дэремлы сӥзем адӟытонын вормизы.Туспуктэмъёсын адӟытон ёросын 3-тӥ арзэ ортчиз, сое радъяны юртто «Удмурт Кенешлэн» но «Удмурт нылкышно кенешлэн» ёросысь ёзъёссы но музейын ужасьёс. Таяз учыре ужъёс сӥземын вал удмурт дэремлы. Адӟытон туж учкымон пӧрмиз, ёрослэн пӧртэм сэрегъёсысьтыз пӧртэм ужъёс вуизы. Берло дыре удмурт дэремлэн данэз йылэ. Шумпотоно, тросэз гуртоос лач-лач утялтыса возё вашкала дэремъёссэс, нош егитъёс яратыса нулло вашкала пужыосын чебермам туалаоссэ. Вожвылъяськонэ трос ӟеч ужъёс вуэмен, ӵектэмын вал вормисьёсты быдэн 2-ен данъяны. Вормись луизы Алнашысь Елена Салтыкова но Анастасия Васильева. 2-тӥ инты басьтӥзы Алнашысь Олег Батуев но Людмила Сурчакова, 3-тӥ - Ляли гуртысь Евгения Гусоргина но Тыло гуртысь Марина Тарасова. Вань вормисьёс дипломъёсын но синпель кузьымъёсын пусъемын.Людмила Сурчакова  